ET Euroopa Liidu Teataja C 163/5

Nõukogu määruse (EÜ) nr 510/2006 (geograafiliste tähiste ja päritolunimetuste kaitse kohta) artikli 6 lõike 2 kohase muutmistaotluse avaldamine

2012/C 163/04

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

MUUTMISTAOTLUS

NÕUKOGU MÄÄRUS (EÜ) nr 510/2006

MUUTMISTAOTLUS VASTAVALT ARTIKLILE 9

„QUEIJO DE CABRA TRANSMONTANO”

EÜ nr: PT-PDO-0117-0226-10.03.2011

KGT ( ) KPN ( X )

1. Spetsifikaadi osa, mida muutmine hõlmab:

— ☒ Toote nimetus — ☒ Toote kirjeldus — ☒ Geograafiline piirkond — ☒ Päritolutõend — ☒ Tootmismeetod —  Seos piirkonnaga — ☒ Märgistus —  Riiklikud nõuded —  Muu (täpsustada)

2. Muudatus(t)e liik:

—  Koonddokumendi või kokkuvõtte muutmine — ☒ Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet —  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3) —  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

3. Muudatus(ed):

1. Toote nimetus

Olemasolevale nimetusele „Queijo de Cabra Transmontano” lisatakse nimetus „Queijo de Cabra Transmontano Velho”.

2. Geograafilise piirkonna laiendamine. Lisatakse omavalitsusüksused (concelhos) Alijó, Vimioso ja Bragança (üksnes järgmised omavalitsusüksused (freguesias): Quintela de Lampaças, Santa Comba de Rossas, Failde, Mós, Grijó de Parada, Parada, Pinela, Salsas, Serapicos, Coelhoso, Calvelhe, Paradinha Nova, Macedo do Mato, Iseda ja Sendas).

3. Toote määratlus (juust) – juustu tekstuur võib ulatuda poolkõvast kõvani ega piirdu üksnes kõvaga.

4. Toote määratlus (juust) – määratlusest jäetakse välja sõnad „ja käsitsi valmistatud”.

5. Kalgendumine peab toimuma 40–60 minuti jooksul.

6. Juustu mõõtmed – lisaks praegu lubatud diameetrile (12–19 cm) ja kaalule (0,6–0,9 kg) võib juustul olla ka väiksem diameeter (6–12 cm) ja kaal (0,3–0,9 kg).

7. Juustu „Queijo de Cabra Transmontano Velho” käsitlevad spetsifikaadi nõuded

Juustu omadused

Kuju: madal ja lame, ilma korrapäraste servadeta silinder, mida valmistatakse kahes suuruses.

Diameeter: 6–12 cm ja 12–19 cm

Kõrgus: 3–6 cm

Kaal: 0,25–0,5 kg ja 0,5–0,9 kg

Koorik: kõvast väga kõvani, ühtlane, hästi välja joonistunud, tasane, valget või piprapunast värvi.

Juustumass

Tekstuur: tihke, kõva kuni väga kõva ja mitte võine

Välimus: mitte eriti kreemjas ja väheste aukudega

Värvus: valge ja ühtlane

Lõhn ja maitse: intensiivne ja meeldiv lõhn, puhas, tavaliselt veidi pikantne maitse

Rasvasisaldus: 28–50 %

Niiskusesisaldus: 25–35 %

Laagerdamine

Looduslikes laagerdumispaikades või kontrollitud tingimustes

Keskkonnatingimused

Temperatuur: 5–12 °C

Suhteline niiskus: 70–85 %

Minimaalne laagerdumisaeg: 90 päeva

B.2. Tooraine omadused

Juustu „Queijo de Cabra Transmontano” valmistamiseks kasutatav tooraine on järgmine:

Serrana tõugu kitsede puhas toorpiim;

söögisool;

loomset päritolu laap.

Juustu „Queijo de Cabra Transmontano Velho” pinda võib kogu ulatuses määrida seguga õlist ja paprikast (mis annab juustule punase värvi).

8. Tükeldatud juustu müük. Eelpakendamine on lubatud tootjarühma ning kontrolli- ja sertifitseerimisasutuse loal.

KOONDDOKUMENT

NÕUKOGU MÄÄRUS (EÜ) nr 510/2006

„QUEIJO DE CABRA TRANSMONTANO”/„QUEIJO DE CABRA TRANSMONTANO VELHO”

EÜ nr: PT-PDO-0117-0226-10.03.2011

KGT ( ) KPN ( X )

1. Nimetus:

„Queijo de Cabra Transmontano”/„Queijo de Cabra Transmontano Velho”

2. Liikmesriik või kolmas riik:

Portugal

3. Põllumajandustoote või toidu kirjeldus:

3.1. Toote liik:

Klass 1.3 Juust

3.2. Toote kirjeldus, mida punktis 1 esitatud nimetus tähistab:

Määratlus: toode „Queijo de Cabra Transmontano” on laagerdunud poolkõva kuni kõva juust, mis on saadud kalgendi aeglase nõrutamise teel pärast kitse toorpiima koaguleerumist loomset päritolu laabi abil. Juustu võib turustada nimetuste all „Queijo de Cabra Transmontano” või „Queijo de Cabra Transmontano Velho”.

B.1. Füüsikalis-keemilised omadused

B.1.1. „Queijo de Cabra Transmontano”

Juustu omadused

Kuju: madal ja lame, ilma korrapäraste servadeta silinder, mida valmistatakse kahes suuruses.

Diameeter: 6–12 cm ja 12–19 cm

Kõrgus: 3–6 cm

Kaal: 0,3–0,6 kg ja 0,6–0,9 kg

Koorik: poolkõva, ühtlane, hästi välja joonistunud, tasane ja valget värvi.

Juustumass

Tekstuur: tihke, poolkõva ja mitte võine

Välimus: mitte eriti kreemjas ja väheste aukudega

Värvus: valge ja ühtlane

Lõhn ja maitse: intensiivne ja meeldiv lõhn, puhas, tavaliselt veidi pikantne maitse.

Rasvasisaldus kuivaines: 35–55 %

Valgusisaldus kuivaines: 25–40 %

Niiskusesisaldus: 27–37 %

Laagerdumine

Looduslikes laagerdumispaikades või kontrollitud tingimustes

Keskkonnatingimused

Temperatuur: 5–12 °C

Suhteline niiskus: 70–85 %

Minimaalne laagerdumisaeg: 60 päeva

B.1.2. „Queijo de Cabra Transmontano Velho”

Juustu omadused

Kuju: madal ja lame, ilma korrapäraste servadeta silinder, mida valmistatakse kahes suuruses.

Diameeter: 6–12 cm ja 12–19 cm

Kõrgus: 3–6 cm

Kaal: 0,25–0,5 kg ja 0,5–0,9 kg

Koorik: kõvast väga kõvani, ühtlane, hästi välja joonistunud, tasane, valget või piprapunast värvi.

Juustumass

Tekstuur: tihke, kõva kuni väga kõva ja mitte võine

Välimus: mitte eriti kreemjas ja väheste aukudega

Värvus: valge ja ühtlane

Lõhn ja maitse: intensiivne ja meeldiv lõhn, puhas, tavaliselt veidi pikantne maitse.

Rasvasisaldus kuivaines: 35–55 %

Valgusisaldus kuivaines: 25–40 %

Niiskusesisaldus: 25–35 %

Laagerdumine

Laagerdumispaikades või kontrollitud tingimustes

Keskkonnatingimused

Temperatuur: 5–12 °C

Suhteline niiskus: 70–85 %

Minimaalne laagerdumisaeg: 90 päeva

B.2. Tooraine omadused

Juustu „Queijo de Cabra Transmontano” valmistamiseks kasutatav tooraine on järgmine.

Serrana tõugu kitsede puhas toorpiim Piima füüsikalis-keemilised omadused Happesus: 14–24 (ml NaOH N/L) pH: 6,5–6,9 Tihedus: 1,026–1,034 Rasvad: 3,8–7,0 (g/100 g) Valgud: 2,8–5,0 (g/100 g) Kaseiin: 2,2–3,0 % Vesi: 87,0–88,8 % Kuivaine: 11,2–13 %

Söögisool

Loomset päritolu laap

Juustu „Queijo de Cabra Transmontano Velho” pinda võib kogu ulatuses määrida seguga õlist ja paprikast (mis annab juustule punase värvi).

3.3. Tooraine (üksnes töödeldud toodete puhul):

Punktis 4 nimetatud geograafilises piirkonnas kasvatatud Serrana tõugu kitsede piim.

Loomset päritolu laap ja sool, mis vastavad seadusega ettenähtud kvaliteedinõuetele.

3.4. Sööt (üksnes loomse päritoluga toodete puhul):

Kitsekarja sööt põhineb peamiselt karjamaadel, sööti jäetud ja harimata aladel ning kesadel kasvavatel looduslikel taimedel. Serrana tõugu kitsedele meeldivad eriti metsasalude pakutavad võrsed ja teatavate puude lehed ning põõsastikes kasvavad taimeliigid, nagu leetpõõsas, kanarbik ja Pterospartum tridentum, ning soovi korral võivad kitsed rahuldada sellega isegi 90 % oma söödavajadusest.

3.5. Tootmise erietapid, mis peavad toimuma määratletud geograafilises piirkonnas:

Tootmise erietapid, mis peavad toimuma punktis 4 määratletud geograafilises piirkonnas, on piima tootmine ning juustu valmistamine ja laagerdamine.

3.6. Erieeskirjad viilutamise, riivimise, pakendamise jm kohta:

Juustu võib müüa tarbijatele ka tükeldatuna, eeldusel et see on eelnevalt pakendatud. Toote jälgitavuse ja järelevalve tagamiseks peab see olema eelpakendatud tootmisrajatistes. Erandkorras võib pakendamine toimuda ka muudes kontrolli- ja sertifitseerimisasutuse jälgitavates rajatistes, tingimusel et täidetakse toote jälgitavust käsitlevaid nõudeid.

3.7. Erieeskirjad märgistamise kohta:

Juustudel või nendest lõigatud tükkidel peab olema järgmine märgistus:

— nimetus „Queijo de Cabra Transmontano – DOP” või „Queijo de Cabra Transmontano Velho – DOP”;

— sertifitseerimistähis, mis peab olema kinnitatud iga juustu või juustutüki märgisele;

— kaitstud päritolunimetustega seotud ELi tunnus.

Kontrolliasutuse järelevalve ja sertifitseerimine hõlmab üksnes asjaomast etappi.

4. Geograafilise piirkonna täpne määratlus:

Piirkond, kus toodetakse piima ning valmistatakse ja laagerdatakse juustusid „Queijo de Cabra Transmontano” ja „Queijo de Cabra Transmontano Velho”, hõlmab Bragança ringkonna omavalitsusüksusi (concelhos) Mirandela, Macedo de Cavaleiros, Alfândega da Fé, Carrazeda de Ansiães, Vila Flor, Torre de Moncorvo, Freixo de Espada à Cinta, Mogadouro, Vimioso ja Bragança (üksnes omavalitsusüksused (freguesias) Quintela de Lampaças, Santa Comba de Rossas, Failde, Mós, Grijó de Parada, Parada, Pinela, Salsas, Serapicos, Coelhoso, Calvelhe, Paradinha Nova, Macedo do Mato, Iseda ja Sendas ning Vila Reali ringkonna omavalitsusüksusi (concelhos) Alijó, Valpaços ja Murça.

5. Seos geograafilise piirkonnaga:

5.1. Geograafilise piirkonna eripära:

Geograafilisest asukohast ning maastiku- ja ilmastikutingimustest nähtub, et määratletud piirkond kuulub piirkonda Trás-os-Montes, millest see hõlmab rohkem kui kolmandiku. Piirkond jaguneb kahe ringkonna, Bragança ja Vila Reali vahel.

Trás-os-Montesisse kuuluva piirkonna pindala on 447 600 hektarit ning see on moodustunud tektoonilistest lõhedest, sügavatest erodeerunud orgudest ja kiltmaast.

Kogu piirkonda valitseb Douro jõe valgala. Douro lisajõed Sabor, Tua, Pinhão ja Corgo paremal pool ning Águeda, Côa, Távora ja Varosa vasakul pool eraldavad mere suunas laskuvaid, kohati üle 1 500 m kõrguseid mäeahelikke.

Selle Pürenee poolsaare suuruselt teise jõe Portugali poolse osa valgala eripära annab piirkonnale tõenäoliselt kogu maailmas ainulaadsed jooned, mille hulgas võib nimetada ilmastikutingimusi, kultuuri ja ka inimtegureid (LAGE, 1985).

Ranniku poole laskuvad mäeahelikud kaitsevad merelt puhuvate tuulte eest, mille mõju nõrgeneb sisemaal, kus ilmastik muutub üha enam mandrilise kliima sarnaseks. Põhja-lõuna suunal tugevneb Douro jõele lähenedes Vahemere mõju.

Piirkonna geoloogiline ja litoloogiline ülesehitus, pinnamood, ilmastik ja morfoloogia on omavahel tihedasti seotud. Piirkonna saviliivase pinnase moodustavad peamiselt graniit, kiltkivi ja grauvakk.

5.2. Toote eripära:

Kitsekasvatuses on juustu tootmine olulisel määral esindatud kaitstud päritolunimetusega hõlmatud piirkonna moodustavas 13 omavalitsusüksuses (Bragança piirkonnas üksnes nimetatud 15 omavalitsusüksuses). Tegemist on viljatu ja kõrvalise alaga, kus elukvaliteet on Portugali muude osadega võrreldes kehvem ja mille elanikkond on viimase aastakümnega märgatavalt vähenenud. Kõnealuse mägise piirkonna kitsekasvatus on tihedasti seotud ilmastiku aastaajalise vaheldumise ja kitsekasvatajate elustiiliga. Eemal välistest mõjutajatest, kasvatavad nad loomi loodusseadusi järgides (traditsioonilise ekstensiivse süsteemi kohaselt).

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Tavapärases ekstensiivses tootmissüsteemis kasvatatud kitsed teevad iga päev kindla söömisringi, mis oleneb aastaajast, nende füsioloogilisest seisukorrast ja koha peal saadaolevatest söödaressurssidest. Ainuüksi looduslikku päritolu sööt põhineb suuremalt jaolt piirkonna endeemilistel metsikutel taimeliikidel. Loomade söödavalik karjamaal sõltub nende eelistustest ning juhul, kui nad saavad ise sööta valida, koosneb see ligikaudu 60 % ulatuses puuvõrsetest ja -lehtedest, 30 % ulatuses põõsastaimedest ja 10 % ulatuses rohttaimedest.

Eriline söödavalik ja põlvest põlve edasi antud oskus valmistada nimetatud mägipiirkonnas traditsioonilist kitsejuustu annavad laagerdunud juustule eripärase meeldiva maitse ja lõhna.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

http://www.gpp.pt/Valor/Queijo_Cabra_Transmont.pdf

(1) ELT L 93, 31.3.2006, lk 12.